CELEX: 22019D0031
Language: bg
Date: 2018-12-17 00:00:00
Title: Решение № 4/2018 на Комитета на посланиците АКТБ—ЕС от 17 декември 2018 година за освобождаване от отговорност на директора на Центъра за развитие на предприятията (ЦРП) във връзка с изпълнението на бюджета на Центъра за финансовите 2013—2016 г. [2019/31]

10.1.2019   
               
               
                  BG
               
               
                  Официален вестник на Европейския съюз
               
               
                  L 8/35
               
            
         РЕШЕНИЕ № 4/2018 НА КОМИТЕТА НА ПОСЛАНИЦИТЕ АКТБ—ЕС
         от 17 декември 2018 година
         за освобождаване от отговорност на директора на Центъра за развитие на предприятията (ЦРП) във връзка с изпълнението на бюджета на Центъра за финансовите 2013—2016 г. [2019/31]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Решение № 5/2004 на Комитета на посланиците АКТБ—ЕO (1), по-специално член 27, параграф 5, втора алинея от него,
         като взе предвид Решение № 1/2016 на Комитета на посланиците АКТБ-ЕС (2), и по-специално член 1, параграф 2 от него,
         като взе предвид Решение № 3/2016 на Комитета на посланиците АКТБ-ЕС (3), и по-специално член 3, параграф 3 от него,
         като има предвид, че:
         
                     (1)
                  
                  
                     Съгласно член 3 от Решение № 3/2016 на Комитета на посланиците АКТБ—ЕС, считано от 1 януари 2017 г. правосубектността на ЦРП следва да се запази единствено за целите на ликвидацията на ЦРП. От началото на пасивната фаза нататък задачите на Изпълнителния съвет на ЦРП следва да се ограничават до одобряването на доклада за закриване, приемането на отчетите, свързани с фазата на закриване, и предаването на предложението за освобождаване от отговорност на Комитета на посланиците на АКТБ—ЕС с цел той да вземе решение. Изпълнителният съвет на ЦРП ще престане да съществува на датата на решението на Комитета на посланиците АКТБ—ЕС относно предложението за освобождаване от отговорност.
                  
               
                     (2)
                  
                  
                     С писмо от 13 ноември 2018 г. председателят на Изпълнителния съвет на ЦРП представи на Комитета на посланиците на АКТБ—ЕС предложение за освобождаване от отговорност, придружено от финансова обосновка и одитно становище без резерви относно финансовите години от 2013 до 2016.
                  
               
                     (3)
                  
                  
                     Приходите на Центъра за финансовите години от 2013 до 2016 се състоят основно от вноски от Европейския фонд за развитие и възлизат на 31 938 501,02 EUR.
                  
               
                     (4)
                  
                  
                     Цялостното изпълнение на бюджета на Центъра от страна на директора през финансовите години от 2013 до 2016 показа, че въз основа на финансовите отчети и задължителните одити на ЦРП за финансовите години от 2013 до 2016 директорът следва да бъде освободен от отговорност във връзка с изпълнението на тези бюджети,
                  
               ПРИЕ НАСТОЯЩОТО РЕШЕНИЕ:
         
            Член единствен
            Комитетът на посланиците АКТБ—ЕС, въз основа на докладите на одиторите за финансовите години от 2013 до 2016, счетоводните отчети и отчетите за приходите и разходите за съответните финансови години, освобождава от отговорност директора на Центъра за развитие на предприятията във връзка с изпълнението на бюджетите на Центъра за финансовите години от 2013 до 2016.
         
         
            Съставено в Брюксел на 17 декември 2018 година.
            
               
                  За Комитета на посланиците АКТБ—ЕС
               
               
                  Председател
               
               N. MARSCHIK
            
         
         
            (1)  ОВ L 70, 9.3.2006 г., стр. 52.
         
            (2)  ОВ L 72, 17.3.2016 г., стр. 59.
         
            (3)  ОВ L 192, 16.7.2016 г., стр. 77.